# **Národná rada Slovenskej republiky**

IX. volebné obdobie

# **218**

# **VLÁDNY NÁVRH**

**ZÁKON**

z ................. 2024,

ktorým sa mení a dopĺňa zákon č. [488/2013 Z. z.](https://www.slov-lex.sk/pravne-predpisy/SK/ZZ/1961/135/) o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon   
č. [474/2013 Z. z.](https://www.slov-lex.sk/pravne-predpisy/SK/ZZ/1961/135/) o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 488/2013 Z. z. o diaľničnej známke a o zmene niektorých zákonov v znení zákona č. 387/2015 Z. z., zákona č. 266/2016 Z. z., zákona č. 315/2016 Z. z., zákona č. 106/2018 Z. z., zákona č. 149/2019 Z. z., zákona č. 393/2019 Z. z., zákona č. 198/2020 Z. z., zákona č. 286/2021 Z. z., zákona č. 404/2021 Z. z. a zákona č. 92/2022 Z. z. sa mení a dopĺňa takto:

1. Poznámka pod čiarou k odkazu 2 znie:

„2) Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14. 6. 2018) v platnom znení.“.

1. V § 2 ods. 4 sa slová „na kalendárny rok, na 365 dní, na 30 dní alebo na 10 dní“ nahrádzajú slovami „na 365 dní, na 30 dní, na 10 dní alebo na jeden deň“.
2. V § 2 ods. 8 sa vypúšťajú slová „a výstavby“.
3. § 3 vrátane nadpisu znie:

„**§ 3**

**Platnosť diaľničnej známky**

(1) Diaľničná známka s 365-dňovou platnosťou je platná 365 dní vrátane dňa určeného užívateľom vymedzených úsekov ciest.

(2) Diaľničná známka s 30-dňovou platnosťou je platná 30 dní vrátane dňa určeného užívateľom vymedzených úsekov ciest.

(3) Diaľničná známka s 10-dňovou platnosťou je platná 10 dní vrátane dňa určeného užívateľom vymedzených úsekov ciest.

(4) Diaľničná známka s jednodňovou platnosťou je platná do 24.00 hodiny dňa určeného užívateľom vymedzených úsekov ciest.

(5) Deň určený užívateľom vymedzených úsekov ciest je prvým dňom platnosti diaľničnej známky. Ak ide o diaľničnú známku podľa odseku 4, je to zároveň jediný deň jej platnosti.“.

1. V § 5 sa za odsek 3 vkladá nový odsek 4, ktorý znie:

„(4) Za správnosť a úplnosť údajov o vozidle alebo jazdnej súprave zadaných   
do elektronického systému zodpovedá prevádzkovateľ vozidla alebo vodič. Nesprávne alebo neúplné zadanie údajov o vozidle alebo o jazdnej súprave do elektronického systému sa považuje za porušenie povinnosti úhrady diaľničnej známky podľa § 4, ak nedôjde k oprave alebo doplneniu údajov v súlade so všeobecnými podmienkami úhrady diaľničnej známky podľa odseku 5.“.

Doterajší odsek 4 sa označuje ako odsek 5.

1. V § 12 ods. 1 písm. f) sa vypúšťajú slová „alebo odseku 2“.
2. Za § 16h sa vkladá § 16i, ktorý vrátane nadpisu znie:

„**§ 16i**

**Prechodné ustanovenie k úpravám účinným od 1. júla 2024**

Diaľničná známka s ročnou platnosťou uhradená na kalendárny rok 2024 je platná do 31. januára 2025.“

1. Príloha sa dopĺňa tretím bodom, ktorý znie:

„3. Smernica Európskeho parlamentu a Rady (EÚ) 2022/362 z 24. februára 2022,ktorou sa menia smernice 1999/62/ES, 1999/37/ES a (EÚ) 2019/520, pokiaľ ide o poplatky za používanie určitej dopravnej infraštruktúry vozidlami (Ú. v. EÚ L 69, 4. 3. 2022).“.

**Čl. II**

Zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení zákona č. 123/2015 Z. z., zákona č. 387/2015 Z. z., zákona č. 91/2016 Z. z., zákona č. 315/2016 Z. z., zákona č. 51/2017 Z. z., zákona č. 56/2018 Z. z., zákona č. 106/2018 Z. z., zákona č. 177/2018 Z. z., zákona č.149/2019 Z. z., zákona č. 221/2019 Z. z., zákona č. 393/2019 Z. z., zákona č. 198/2020 Z. z., zákona č. 404/2021 Z. z., zákona č. 92/2022 Z. z. a zákona č. 202/2023 Z. z. sa mení a dopĺňa takto:

1. V § 7 ods. 3 sa slovo „alebo“ nahrádza slovom „a“ a slovo „má“ sa nahrádza slovom „majú“.
2. V § 12 ods. 9 sa vypúšťajú slová „a výstavby“.
3. V § 12 ods. 13 sa slová „opätovné posúdenie zhody a vhodnosti podľa § 20 bolo možné dokončiť“ nahrádzajú slovami „poskytovatelia Európskej služby elektronického výberu mýta dokončili opätovné posúdenie zhody a vhodnosti zložiek interoperability podľa osobitného predpisu[2)](https://www.zakonypreludi.sk/zz/2013-474#f3977389)“.
4. V § 12 ods. 14 sa slovo „elektronicky“ nahrádza slovom „elektronický“ a za slovo „výberu“ sa vkladá slovo „mýta“.
5. V § 12 ods. 15 sa na konci pripája táto veta:

„Metodika na ustanovenie odmeny za poskytovanie Európskej služby elektronického výberu mýta zohľadňuje, aby odmena pre poskytovateľov Európskej služby elektronického výberu mýta mala rovnakú štruktúru ako odmena za porovnateľné činnosti vykonávané osobou poverenou podľa odseku 2, pričom sa odlišuje vo vzťahu k špecifickým požiadavkám a povinnostiam, ktoré má iba osoba poverená podľa odseku 2 a znižuje sa o poplatky, ktoré ukladá správca výberu mýta na základe nákladov, ktoré mu vznikajú v súvislosti   
s poskytovaním, prevádzkou a údržbou elektronického mýtneho systému, vrátane nákladov na akreditáciu, ak tieto náklady nie sú zahrnuté v mýte.“.

1. V § 12 odsek 16 znie:

„(16) Akreditácia je proces riadený správcom výberu mýta, ktorý musí poskytovateľ Európskej služby elektronického výberu mýta, ktorému bolo udelené oprávnenie podľa § 13 ods. 2, podstúpiť pred uzavretím zmluvy o poskytovaní Európskej služby elektronického výberu mýta. Jednotlivé úkony akreditácie a predpokladané trvanie procesu akreditácie sú upravené   
v prehľade o oblasti Európskej služby elektronického výberu mýta.“.

1. § 12 sa dopĺňa odsekom 19, ktorý znie:

„(19) Správca výberu mýta je povinný spolupracovať s poskytovateľmi Európskej služby elektronického výberu mýta, výrobcami zložiek interoperability a notifikovanou osobou nediskriminačným spôsobom.“.

1. V § 23 ods. 2 sa za písmeno e) vkladá nové písmeno f), ktoré znie:

„f) schvaľuje výpočet odmeny pre poskytovateľa Európskej služby elektronického výberu mýta, ktorý je súčasťou prehľadu o Európskej službe elektronického výberu mýta,“.

Doterajšie písmená f) až i) sa označujú ako písmená g) až j).

1. V § 27 odsek 3 znie:

„(3) Za priestupok podľa odseku 1 písm. a) sa uloží pokuta vo výške stopäťdesiatnásobku neuhradeného mýta, najviac však do výšky 1 050 eur, a v blokovom konaní vo výške stonásobku neuhradeného mýta, pričom výsledná suma sa zaokrúhli na celú sumu v eurách deliteľnú piatimi, najviac však do výšky 700 eur. Ak nie je možné určiť výšku neuhradeného mýta, uloží sa pokuta vo výške 700 eur.“.

1. V § 28 odsek 4 znie:

„(4) Za správny delikt podľa odseku 1 písm. a) alebo odseku 2 sa uloží pokuta vo výške   
od 1 050 eur do 10 000 eur.“.

1. V § 28 odsek 10 znie:

„(10) Za viac správnych deliktov podľa odseku 1 toho istého prevádzkovateľa vozidla spáchaných v priebehu jedného kalendárneho dňa tým istým vozidlom sa v jednom samostatnom konaní uloží pokuta podľa ustanovenia vzťahujúceho sa na správny delikt najprísnejšie postihnuteľný. Viaceré samostatné konania vedené podľa prvej vety za viaceré kalendárne dni nie je možné spojiť do jedného konania.“.

1. V § 29 ods. 6 sa vypúšťajú slová „v priebehu jedného kalendárneho dňa“.

**Čl. III**

Tento zákon nadobúda účinnosť 1. júla 2024.